3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 582 της 15 Ιουν./8 Ιουλ. 1977 (ΦΕΚ Α΄ 192) Περί ιδρύσεως Φροντιστηρίου και συστάσεως θέσεων βοηθητικού διδακτικού προσωπικού εις την Ανωτάτην Σχολήν Καλών Τεχνών. Έχοντες υπ’ όψει: 1.Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των ανωτάτων Εκπαιδευτικών Ιδρυμάτων ισχυουσών διατάξεων», β)1 (παρ. 2) του Α.Ν. 553/1968 «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων», γ)2, 3 και 5 του Ν.Δ. 216/1974, «περί συστάσεως Υπουργείου Προεδρίας Κυβερνήσεως». 2.Την γνώμην του Συλλόγου των Καθηγητών (συνεδρίαι 9-4-1976 και 7-5-1976) της Ανωτάτης Σχολής Καλών Τεχνών. 3.Την υπ’ αριθμ. 347/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. 1.Ιδρύεται εις τα Εργαστήρια Ζωγραφικής της Ανωτάτης Σχολής Καλών Τεχνών Φροντιστήριον Συντηρήσεως και Τεχνικής Έργων Τέχνης, ισότιμον προς τα υφιστάμενα Φροντιστήρια Εφαρμογών της Σχολής. 2.Συνιστάται εις το δια της παραγράφου 1 του παρόντος ιδρυόμενον Φροντιστήριον μία (1) θέσις Εφόρου, διεπομένη υπό των διατάξεων του Ν. 3813/1958 ως αύται ετροποποιήθησαν και συνεπληρώθησαν μεταγενεστέρως. Άρθρον 2. 1.Συνιστώνται εις την Ανωτάτην Σχολήν Καλών Τεχνών αι κάτωθι θέσεις Βοηθών: Μία (1) θέσις εις την τακτικήν έδραν Ιστορίας και Επιστήμης της Τέχνης και μία (1) θέσις εις το Προκαταρκτικόν Εργαστήριον. 2.Ως ειδικόν τυπικόν προσόν διορισμού εις την θέσιν βοηθού Προκαταρκτικού Εργαστηρίου ορίζεται πτυχίον Ζωγραφικής της Ανωτάτης Σχολής Καλών Τεχνών ή ομοταγούς Σχολής της αλλοδαπής. (Αντί για τη σελ. 403(α) Σελ. 403(β) Τεύχος Ζ71-Σελ. 93 Φροντιστήρια Εφαρμογών Α.Σ.Κ.Τ. 31.Δ.δ.2-3 